
Capítol 1

			 

			Els revolts d’una carretera secundària estan banyats per la llum de la lluna aquesta nit fresca de primavera. Per ells avança fumejant, lent i sorollós, un cotxe atrotinat. A dintre, un noi jove, en Linus, no aconsegueix trobar la tranquil·litat que normalment li produeix conduir sol i sense rumb. Mira al mòbil, a la carretera, a la guantera, a les seves mans, i un pensament se li repeteix com la sopa d’all: sobreviuré a quatre anys de presó?

			La ment és un monstre difícil de distreure.

			Mira quina brisa més preciosa que fa dansar les branques dels arbres. Guaita quina lluna. Es poden veure fins i tot les estrelles. L’Óssa Major. L’Óssa… Allò, és el cinturó d’Orió? La gent torna molt canviada de la presó. Ja no tornes a ser el mateix. A més, segur que em destrossen. Aquell armari de tercer em va clavar una pallissa: és l’única vegada que recordo que em pegués amb algú. Hauré d’anar al gimnàs, si vull sobreviure. Jo no vull pegar a ningú. Jo… Respira. Respira. Encara no està dictada la sentència. Quina nit tan maca! L’Ada encara m’odia per l’embolic en què la vaig posar? Espero que no. Quina brisa més preciosa que fa moure els arbres! Té motius per odiar-me. Bé, almenys ella… es va poder escapar. Però, a quin preu. Quina delícia! Quin ventet que s’ha aixecat! Les fulles salten. No crec que pugui sobreviur…

			—Merda! —Es trenca el seu pensament: una figura palplantada al mig de la carretera.

			Cop de volant.

			Els dos peus al fre.

			Pitjant tan fort, que els peus podrien acabar tocant l’asfalt.

			Una onada de pedretes.

			El ulls tancats.

			I clava el cotxe a un pam de la barrera de seguretat.

			Una gran fumera de pols el rodeja, com una bombolla que el separa de qualsevol temps i espai. Una bomba de fum que es va desfent. Només sent el seu respirar, ràpid i ansiós, com un gos mort de calor. El cor li va a dos mil pulsacions per minut. Respira fondo. Tranquil. No has atropellat ningú.

			Mira endarrere: els llums vermells de frenada il·luminen, entre la pols aixecada, una figura femenina decaiguda. Es tracta d’una noia jove, esvelta, de pell morena i una llarga cabellera que no li mostra la cara. Vesteix uns pantalons curts, una sola xancleta, la samarreta té el coll estripat i la màniga una mica més ampla del que sembla normal.

			En Linus surt del vehicle, encara amb el cor accelerat; fent hola amb la mà.

			—Gairebé t’atropello: no t’he vist, perdona. Què hi fas, al mig d’aquesta carretera?

			La noia tremola de cap a peus, intenta aixecar els ulls, per veure qui li parla. Sembla un terratrèmol amb l’epicentre als peus.

			—Estàs bé?

			Així que nota que en Linus s’està acostant, la noia fa mitja passa enrere. Respira gairebé tan fort com ell: sembla que acabi de fer el rècord en cent metres lliures. I mig descalça, que això encara té més mèrit.

			—Vols que et porti a algun lloc?

			Una ventada remou els cabells de la seva cara; desvela un rostre fi, amb faccions molt suaus, aspecte llatinoamericà i uns ulls en què en Linus es podria perdre. El rímel li corre galta avall en forma de llàgrimes obscures.

			—Estàs bé? ¿Estás bien?

			No reacciona de cap manera a les seves paraules. Un banc de boira deu campejar també al voltant de la seva oïda, pensa en Linus. La mirada de la jove no està ni dirigida a ell, fa voltes en la negror de la nit, buscant un lloc segur per tranquil·litzar-se.

			En Linus somriu.

			—De poco te ha ido, ¡eh! 

			Ella vacil·la per un moment. Després s’enretira, sense donar-li mai l’esquena, en direcció a un arbre que voreja la carretera.

			—¿Qué te ha pasado? 

			La noia es porta les mans a la cara, sense tapar-se del tot, i arrenca a plorar. Ell sent la necessitat d’acostar-s’hi, de fer-li una abraçada. Però l’única cosa que aconsegueix és que fugi esporuguida cap a uns arbustos de més enllà, just sota el senyal de quilòmetre vint-i-tres.

			—¡No se acerque! —crida ella plorant.

			En Linus queda sorprès davant la contundència de la noia. Dubta uns instants, amb cara de què hi faig jo, aquí. S’adona que té una petita ferida a la cama, res greu: segurament una rascada de córrer per aquesta pineda.

			—¿Te llevo al hospital? —La noia no para de plorar. —No te voy a hacer daño, soy inofensivo, soy un blandengue, ¿no me ves? —forçant indiferència i tranquil·litat. —¿Qué te ha pasado? Te acerco adonde quieras, voy para Barcelona. ¿Has perdido tu playera?

			La noia, molt atabalada, no para de fer passes enrere fins que topa amb un altre arbre. S’ajup. De terra agafa una pedra i l’aixeca en to amenaçador. Ell s’atura i diu:

			—No me acerco más, tranquila.

			El seu cap fa voltes i més voltes mentre veu aquella noia desfer-se sota un pollancre. Com hi ha arribat aquesta noia, aquí? Ha tingut un disgust? L’han atacada? No hi és tota? Fuig d’un marit maltractador? L’han atracada? Què faig?

			—¿Quieres que me vaya?

			Les llàgrimes deixen de caure, el cap de la noia s’eleva i la por s’apodera de la seva expressió.

			No vol que marxi.

			—¿Quieres un poco de agua? L’instint el porta a agafar la situació per la tangent.

			Fa que sí amb el cap, eixugant-se les llàgrimes amb les seves mans petites d’ungles pintades de blau. Ell somriu i desfà el camí cap a la carretera. Allà, el seu cotxe gris segueix atravessat, amb la porta oberta. Els llums del davant il·luminen el senyal de vuitanta quilòmetres hora.

			De la guantera en treu una ampolla d’aigua mig buida. La palpa: és força calenta. Regira amb el braç el sota del seient cercant alguna cosa millor. L’únic tresor que troba és l’embolcall d’una xocolatina de l’any de Maria Antonieta, una ampolla d’un refresc de colors radioactius mig desfeta i una moneda de cinc cèntims.

			Quan es gira veu que la noia l’ha seguit i espera ansiosa aquest glop d’aigua.

			—Solo he encontrado esta botella, está un poco caliente, lo siento —li comenta tot acostant-li l’ampolla d’aigua de fa setmanes.

			La noia desenrosca el tap com qui no ha begut en dies i se l’acaba, tot cremant-se la gola. Tus de valent, deixant caure la pedra a terra. En Linus aprofita el moment per acostar-s’hi.

			—¿Mejor?

			—Sí, gracias. La noia li torna l’ampolla buida.

			—Quieres que te ayude a buscar la chancla o te llevo a algún si… En Linus, perplex, entén que no cal continuar amb la pregunta. La noia recull la seva pedra per si de cas resulta que jo sóc un monstre que li puc fer mal, obre la porta de darrere del cotxe, s’asseu, tanca amb força i abaixa el baldó.

			Ara esguarda bosc enllà com a passatgera del seu taxi particular.

			 

			En Linus ja no té preocupacions de futurs en què tot anirà malament, ja no pensa en allò d’anar al gimnàs, de vigilar a les dutxes, de si s’haurà de pegar amb aquell o demanar favors a aquell altre. Ara només pensa a on deu haver anat a parar la xancleta d’aquesta noia.

			 

			 

		

	
		
			
Capítol 2


			 

			Li havia demanat, amb més gestos que paraules, que la portés lluny d’allà.

			Ell havia arrencat i sense rumb s’havia engranat a la carretera de revolts.

			La noia guaita, de manera compulsiva, per la finestra del darrere. Busca entre les ombres dels pins altíssims el rastre d’algun fantasma monstruós. No deixa de tocar-se els cabells preocupada. El cap no para quiet, les ungles corren cap a la boca, els ulls giravolten d’una manera obsessiva.

			Ell, acaronant el volant, li ressegueix el rostre nerviós a través del retrovisor.

			Quan el bosc queda ben lluny, la noia per fi descansa en l’incòmode seient i aconsegueix rebaixar el ritme cardíac. Clava els ulls cansats enfora, recorrent les barreres de protecció de la carretera que brillen a la llum de la lluna. La calma s’obre pas, per fi, en la seva ànima.

			En Linus pensa que aquella noia, cansada i abatuda, s’adormirà en qualsevol moment darrere seu, entre engrunes i papers bruts de restaurants de menjar ràpid. Si hagués sabut que avui em tocaria portar passatgers hauria fet una mica d’endreça, es disculpa amb ell mateix.

			No obre la boca, prefereix deixar-la tranquil·la una estona. Per dins, però, la curiositat per sentir el relat se l’està menjant.

			Passa una estona fins que ella no se sent prou còmoda per parlar.

			—¿Cómo se llama? —Trenca el gel la misteriosa noia amb accent sud-americà.

			—Linus —diu amb un somriure de galta a galta.

			—Elsa —se senyala.

			—¿Te encuentras mejor?

			—Sí, chévere… —es mira les mans, brutes de sorra del bosc. —Vaya día he tenido. Si no fuera por usted… muchas gracias por sacarme de allí. Por un momento… L’Elsa calla, tot escoltant els mil ecos que ressonen en el seu cap. —Si le digo la verdad, estoy un poco aturdida.

			—No te preocupes. ¿Adónde quieres que te lleve? Me he asustado un poco: por un momento pensaba que te atropellaba.

			—Si me llega usted a atropellar hubiera sido ya… Vaya nochecita. —Nerviosa, pica les ungles contra la seva espatlla, com una trabucada.

			—¿Quieres llamar a alguien?

			—No. Ahora no. El mira als ulls, obre la boca, mira a terra, tanca la boca, el torna a mirar als ulls, torna a mirar a terra.

			—Elsa, puedes estar tranquila. En Linus s’adona que la noia vol dir alguna cosa però no s’atreveix. —No tengo prisa. Relájate. Mira la luna, qué bonita está.

			L’Elsa somriu. Abaixa la finestra i deixa que l’aire de la carretera la revifi.

			—¿Siempre hace este fresquito en verano aquí, en Barcelona?

			—¿No eres de aquí?

			—No, soy de Bogotá, Colombia. He llegado esta mismita tarde. —Agafa aire per poder-se expressar. —Me han estafado, terapeado y… No tengo ni mi documentación, ni dinero, ni mi maleta, no tengo a nadie. No sé adónde ir. —Està molt nerviosa.

			El front de l’Elsa està vermell com un volcà a punt de l’erupció. Mira enfora, avergonyida.

			—Te puedo ayudar, Elsa. ¿Quieres que vayamos a hacer una denuncia a la policía?

			—No lo sé.

			Ell no gosa dir res més, que pensi.

			—¿Sabe si hay embajada colombiana en Barcelona?

			—Puedes buscarlo en el teléfono. Toma. —Es treu de la butxaca el seu telèfon intel·ligent i l’hi passa, com qui tira una pilota.

			L’Elsa el caça, després d’uns quants malabars i una riallada.

			Amb el telèfon a les mans, mira als ulls d’en Linus pel retrovisor.

			—No vivo lejos, Elsa. —S’ofereix. —¿Quieres descansar en mi casa? Mañana te acerco a la embajada, policía o adónde quieras.

			—Es usted un sol. No le quiero molestar más, tampoco.

			—No molestas.

			—¿Seguro?

			—Seguro. Si te fías de mí.

			—Tengo la piedra, en caso que sea usted un malpajorro le rompo la cabeza. —Somriu amistosament. —¿Tiene otra chancleta en casa?

			—La podemos buscar. —En Linus no pot contenir la rialla. Ella es deixa encomanar i per uns instants obliden que ell té un judici pendent i que ella ha tingut una de les pitjors nits de la seva vida.

			El teló de la tensió cau en picat.

			A poc a poc es van apagant.

			Repenja el cap al respatller del seient. Els ulls se li tanquen una mica. Està molt cansada.

			—Me han engañado. Mucho. He sido muy inocente.

			—¿Qué ha pasado?

			—Si se lo cuento no se lo cree. Vivimos en un mundo oscuro y extraño.

			—Muy oscuro y extraño— somriu en Linus.

			—Esta noche me han intentado violar.

			Incòmode, no sap com reaccionar a aquell comentari. Què es diu després d’una cosa tan forta com aquesta?

			Para atenció i deixa que l’Elsa recuperi confiança per explicar-li el que vulgui del que li ha passat. Una cosa així, tan recent, deixa qualsevol en estat de xoc. El normal seria que no volgués explicar res més.

			Aquesta noia no és normal, pensa en Linus veient que obre la boca per començar a relatar els fets.

			—Conocí a un tipo hará medio año. Él contactó a través de mi blog de moda. Soy bloguera, ¿Sabe? Me dedico a eso, en mi país bastantes chicas me siguen en las redes y tengo algo de popularidad.

			—¿Bloguera?

			—Sí, tengo un blog dónde cuelgo escritos, fotos, etc. Casi todo de moda. —L’Elsa, mentre parla, obre el navegador d’Internet del mòbil d’en Linus i comença a googlar «embajada de colombia barcelona». —Las marcas me envían ropa, yo hago de modelo, críticas, etc. Todo en uno. A veces le pido a mi primo que me haga las fotos, a veces las hago hasta yo. Muchas adolescentes me siguen en Instagram, Facebook, ven mis vídeos en YouTube. Bueno, supongo que ya sabes a lo que me refiero. —En Linus fa que sí amb el cap. —El hecho es que contactó conmigo un señor de Barcelona. Me dijo que era representante de una empresa de modelos aquí en Cataluña y que estaban interesados en mí. Yo, al principio, no me fié mucho, como ha quedado demostrado hay mucho timador en Internet. Al final accedí y le di mi Facebook. Vi su página web: Fashionstyle. Quedé impresionada. Habían trabajado con grandes marcas, grandes fotógrafos. Me contó que la empresa se había dividido y que él, responsable creativo, quería darle un nuevo enfoque, que tenía algunas ideas y proyectos dónde un perfil como el mío encajaba bastante. Me contó las mil y una virtudes que veía en mí: en mi blog, en mi imagen, en la capacidad de crecimiento y potencial, en cómo me había abierto camino en Colombia, etc. Me contó detalles bastante concretos del proyecto, me entusiasmó la idea. Así quedó el tema durante un tiempo. No le dí más importancia y me olvidé del asunto. El mes pasado me llamó directamente. Me dijo que le habían dado el OK, que el cliente me quería ver: tenía un casting en Barcelona. En Linus segueix molt atent la narració d’aquella veu tan dolça. —La alegría me consumió y empecé el cuento de la lechera: me imaginé un futuro brillante en Europa, fotos, conocer a gente interesante, etc. Ya lo tenía clarísimo. El único inconveniente era que el billete lo debía comprar yo. La agencia, en caso de conseguir el trabajo, lo abonaría. El tipo me dio muchísima confianza por teléfono, me dijo que en el casting había otras dos chicas, pero que yo era la que tenía más posibilidades. Además me comentó que si no salía este proyecto tenía otros castings, con lo cual… mira… sí! —L’Elsa gira la pantalla del mòbil perquè en Linus la pugui veure. Hi ha posada la pàgina web del consolat de Colòmbia a Barcelona. —¡Hay embajada! Bueno, consulado.

			—Mañana por la mañana te acerco.

			—Mañana, sí. Gracias. —Continua: —Pues eso: me convenció para que me pagara el billete, que estaba casi garantizado que me devolverían el dinero. Estaba cegada por la gran oportunidad que representaba todo esto. ¡Una gran marca me quería! Lo hablé con la familia, reuní el dinero y compré el pasaje. He llegado esta tarde. El tipo me ha recogido en el aeropuerto. Qué toche he sido. Cómo le odio. Me ha traído aquí y… Me ha contado detalles del casting de mañana, que si cómo ha ido el viaje, que si esto, que si lo otro. Sin más estábamos conduciendo fuera de Barcelona, por una carretera de curvas. Yo le he preguntado adónde íbamos. Al hotel, me ha dicho. Al minuto siguiente ha parado el auto en medio del bosque. Ha acercado poco a poco su mano a mi regazo. Me ha agarrado por el brazo y… —La veu li tremola.

			La mirada d’en Linus resta fixa en l’horitzó, la mandíbula tensa i la frustració empatitzada en forma d’opressió forta a les espatlles. Ja es podia imaginar com havia anat la resta.

			“¿Quieres pasar el casting?” Aquell animal s’havia fet passar per un agent i ara només se la volia fer. La volia entabanar mentre acostava per segona vegada la mà a la seva cama i a poc a poc balancejava els seus llavis en forma de mal petó. Li havia dit, amb veu encisadora, que les altres models no havien tingut problemes en això i que si s’hi negava no tindria cap possibilitat. L’Elsa no va dubtar ni un segon, el braç li havia sortit disparat per apartar aquell ésser repugnant. Ell, enfadat, l’havia escarmentada dient que era una puta, que no hi havia agència ni res, que si volia tornar al seu país hauria de jugar amb ell i que després ja en parlarien. Els baldons de les portes s’havien abaixat, deixant-la atrapada allà dins. Llavors, ell, d’una manera violenta, s’havia tirat a sobre seu. Era molt fort i gros. No se’n podia alliberar, per uns moments havia pensat que aconseguiria forçar-la. Al final, però, un cop de puny afortunat a la nou del coll l’havia deixat tossint. Moment que ella havia aprofitat per treure-se’l del damunt, obrir la porta del vehicle i fugir tan ràpid com va poder.

